《游巾子山诸刹》
宋代·石公弼

杖策游山寺，终朝事讨寻。地危敧石磴，殿古倚云岑。

曲径行松杪，禅房过竹林。奈何幽兴在，他日更登临。

作者简介：（约1061—约1115）越州新昌人，字国佐，原名公辅。哲宗元祐六年进士。历任州县官，善治狱。召为宗正寺主簿，请徽宗纳谏。徽宗大观二年拜御史中丞，连上章劾蔡京，建议省冗官。进兵部尚书兼侍读，谏花石纲，请与民休息。出知扬、襄州。蔡京再相，罗织其罪，责为秀州团练副使，台州安置，逾年，遇赦归。